Procesul verbal al şedinţei din data de 4.10.2017
Şedinţa a fost condusă de Manager General  Dr. Grasu Alis. 

Fiecare substație a predat procesele verbale de control al ambulanțelor pentru luna septembrie.

D-na Manager General a anunțat ca s-au încheiat cu succes primele 2 cursuri de Trauma, care au avut 28, respectiv 29 de cursanți participanți.

Vor mai urma alte 2 cursuri la substația Voluntari, pe 9 și 12 octombrie și pe 10 și 14 octombrie. 

Pe 10 octombrie începe inventarierea.

Liderul sindicatului operativ și Tesa din SABIF a prezentat modul în care se va desfașura protestul personalului SABIF în privința salarizării începand cu anul 2018: fiecare ambulanță va avea 2 afișe cu inscripția Protest Național, iar personalul va avea o panglică albă de 15 cm la rever.

D-na Manager General a anunțat că a fost aprobată în Consiliul General al Primăriei donația a 100 de ambulanțe pentru Serviciul de Ambulanță București Ilfov.
Toate ambulanțele vor fi monitorizate în teren. Șefii de substații au fost anuntați să discute cu personalul pentru întărirea disciplinei în teren. Ambulanțierii nu vor pleca în cursă fără testarea cu alcooltestul, pe foaia de activitate zilnică vor semna și cel care face testarea și cel testat.
Ambulanțierii au fost atenționați că și pe mașinile de transport trebuie să scadă materialele sanitare utilizate: mănuși, cearșafuri, narine, măști de oxigen, etc.

Au fost predate procesele verbale de pregătire profesională.

Din luna octombrie se reiau ședințele la substații, verificarea resurselor și a sediilor.

A  fost discutată lista de mașini ce au intrat în service și ce urmează a ieși din service în perioada imediat următoare. Vor rămâne în service 12 mașini.

Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.

În finalul şedinţei caietele de control de la microstaţii au fost vizate de Managerul General. 
